ಅತ್ತ ಎಫ್.ಐ.ಆರ್ ದಾಖಲು: ಇತ್ತ ರಿಯಾ ಚಕ್ರಬೋರ್ತಿ ಎಸ್ಕೇಪ್.! ಇವರಿಂದ ಪ್ರಕಟಿಸಲಾಗಿದೆ News Alert ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಾಜ್ ಪೂತ್ ರದ್ದು ಆತ್ಮಹತ್ಯೆ ಅಲ್ಲ, ವ್ಯವಸ್ಥಿತ ಕೊಲೆ ಎಂಬ ಕೂಗು ದೇಶಾದ್ಯಂತ ಜೋರಾಗಿ ಕೇಳಿಬರುತ್ತಿರುವಾಗಲೇ, ಸುಶಾಂತ್ ಸಿಂಗ್ ರಾಜ್ ಪೂತ್ ತಂದೆ ಬಿಹಾರ ಪಾಟ್ನಾ ಪೊಲೀಸರಿಗೆ ದೂರು ನೀಡಿದ್ದಾರೆ. ಸುಶಾಂತ್ ಸಿಂಗ್ ರಾಜ್ ಪೂತ್ ಪ್ರೇಯಸಿ ರಿಯಾ ಚಕ್ರಬೋರ್ತಿ ವಿರುದ್ಧ ತಂದೆ ಕೃಷ್ಣ ಕುಮಾರ್ ಸಿಂಗ್ ಸಾಲು ಸಾಲು ಆರೋಪಗಳನ್ನು ಮಾಡಿ ಕಂಪ್ಲೇಂಟ್ ಕೊಟ್ಟಿದ್ದಾರೆ. ಹೀಗಾಗಿ, ರಿಯಾ ಚಕ್ರಬೋರ್ತಿ ಮತ್ತು ವಿರುದ್ಧ ಎಫ್.ಐ.ಆರ್ ದಾಖಲಾಗಿದೆ. ಇದರ ಬೆನ್ನಲ್ಲೇ ಖ್ಯಾತ ಕ್ರಿಮಿನಲ್ ಲಾಯರ್ ಸತೀಶ್ ಮನೇಶಿಂಧೆ ರವರ ಮೊರೆ ಹೋಗಿದ್ದಾರೆ ರಿಯಾ ಚಕ್ರಬೋರ್ತಿ. ಈ ಹಿಂದೆ ಸಲ್ಮಾನ್ ಖಾನ್ ಮತ್ತು ಸಂಜಯ್ ದತ್ ಪರವಾಗಿ ಕೋರ್ಟ್ ನಲ್ಲಿ ವಾದ ಮಾಡಿದ್ದ ಸತೀಶ್ ಮನೇಶಿಂಧೆ ಇದೀಗ ರಿಯಾ ಪರ ವಹಿಸಲಿದ್ದಾರೆ. ಈಗಾಗಲೇ ಸುಪ್ರೀಂ ಕೋರ್ಟ್ ಮೆಟ್ಟಿಲು ಹತ್ತಿರುವ ರಿಯಾ ಪರ ವಕೀಲ ಸತೀಶ್ ಮನೇಶಿಂಧೆ ಪಾಟ್ನಾದಿಂದ ಪ್ರಕರಣವನ್ನು ಮುಂಬೈಗೆ ವರ್ಗಾವಣೆ ಮಾಡುವಂತೆ ಕೋರಿ ಅರ್ಜಿ ಸಲ್ಲಿಸಿದ್ದಾರೆ. ಜೊತೆಗೆ ನಿರೀಕ್ಷಣಾ ಜಾಮೀನು ಪಡೆಯಲು ಪ್ರಯತ್ನಿಸುತ್ತಿದ್ದಾರೆ. ಈ ನಡುವೆ ಪ್ರಕರಣ ಸಂಬಂಧ ತನಿಖೆ ನಡೆಸಲು ಮುಂಬೈಗೆ ಬಂದಿದ್ದ ಬಿಹಾರ ಪಾಟ್ನಾ ಪೊಲೀಸರ ಕೈಗೆ ರಿಯಾ ಚಕ್ರಬೋರ್ತಿ ಸಿಕ್ಕಿಲ್ಲ. ತಮ್ಮ ಮುಂಬೈ ನಿವಾಸದಿಂದ ರಿಯಾ ಚಕ್ರಬೋರ್ತಿ ಕಾಣೆಯಾಗಿದ್ದಾರೆ. ರಿಯಾ ಚಕ್ರಬೋರ್ತಿಗಾಗಿ ಬಿಹಾರ ಪೊಲೀಸರು ಹುಡುಕಾಟ ನಡೆಸುತ್ತಿದ್ದಾರೆ. ಸುಶಾಂತ್ ಸಿಂಗ್ ಪ್ರೇಯಸಿ ಎಂದು ಹೇಳಿಕೊಂಡಿರುವ ರಿಯಾ ಚಕ್ರಬೋರ್ತಿ ವರ್ತನೆ ಮತ್ತು ಕುಟುಂಬ ಮಾಡಿರುವ ಆರೋಪಗಳು ಆಕೆಯ ವಿರುದ್ಧ ಸಾಕಷ್ಟು ಅನುಮಾನಗಳಿಗೆ ಕಾರಣವಾಗಿದೆ.